סופיה קרסון

סופיה לורן דקרט צ'אר (באנגלית: Sofía Lauren Daccarett Char; נולדה ב-10 באפריל 1993), הידועה בשם הבמה סופיה קרסון (Sofia Carson), היא שחקנית וזמרת אמריקאית. ידועה בעיקר בשל גילום דמותה של איווי בסרט "היורשים" ובהמשכיו "היורשים 2" ו"היורשים 3", דמותה של לולה בסרט "הבייביסיטריות יוצאות להרפתקאות" ושל אווה בסדרה "שקרניות קטנות: הפרפקציוניסטיות". סופיה דקרט צ'אר נולדה בפורט לודרדייל, פלורידה שבארצות הברית, לחוזה פ. דקרט וללורה צ'אר קרסון שהיגרו לפלורידה מקולומביה. סבה מצד אמה, הוא בן משפחת צ'אר, משפחה נודעת של פוליטיקאים ערבים-קולומביאנים (ממוצא סורי ולבנוני). שם הבמה שבחרה "קרסון" היה של סבתה האמריקאית מצד אמה, לוריין קרסון. את תפקידיה הראשונים בטלוויזיה עשתה ב-2014 בסדרת הטלוויזיה "אוסטין ואלי" בתפקיד צ'לסי, ובסדרה של ערוץ MTV "מעמידות פנים" בתפקיד סולאיל. בשנת 2015 לוהקה קרסון לתפקיד של איווי, בתה של המלכה הרעה בסרט מקורי של דיסני "היורשים", והחלה לדבב את אותה הדמות בסדרת האנימציה "היורשים: עולם מרושע". בשנת 2016 שיחקה בתור לולה בסרט "הבייביסיטריות יוצאות להרפתקאות", גם הוא של דיסני. באותה שנה שיחקה בתפקיד הראשי בסרט "סיפור סינדרלה: אם הנעל מתאימה", הסרט הרביעי בסדרת "סיפור סינדרלה", ושיחקה בסרט המוזיקלי "טיני: השינוי הגדול של ויולטה", הסרט הוא מהווה כסיום עלילתי לסדרה הארגנטינאית "ויולטה". באותה השנה שבה לדבב בעונה השנייה של "היורשים: עולם מרושע" את דמותה של איווי. ב-20 במאי 2016, היא הוציאה, בשיתוף פעולה עם סברינה קרפנטר, את השיר "Wildside". בשנת 2017 שבה לגלם את איווי בסרט ההמשך "היורשים 2", ודיבבה בפרק מתוך סדרת האנימציה "ספיידרמן". בשנת 2018 שיחקה את התפקיד של סלואן סילבר בעונה השנייה של הסדרה "אהבה מפורסמת" ברשת Freeform. בשנת 2019 החלה לגלם את דמותה של אווה ג'לאלי, אחת הדמויות הראשיות בסדרת הדרמה והמסתורין לנוער "שקרניות קטנות: הפרפקציוניסטיות", סדרת ההמשך ל"שקרניות קטנות". באותה שנה גילמה שוב את איווי בסרט "היורשים 3", הסרט השלישי בזיכיון זה. הסרט שודר בבכורה ב-2 באוגוסט 2019. ביולי 2019 צולמה קרסון לתפקיד הראשי (אפריל) בסרט הריקודים "Feel the Beat" בנטפליקס. באוגוסט 2019 מונתה קרסון לשגרירה הרשמית הראשונה של קרן התרבות פרס גראמי הלטיני. תפקיד זה כולל תמיכה, קידום והגברת המודעות לתפקידי הקרן ולתוכניות החינוך שלה. מאז הקמתה לפני חמש שנים, תרמה הקרן יותר מחמישה מיליון דולר למלגות, מענקים, תרומות לכלי נגינה ואירועים חינוכיים בארצות הברית. בינואר 2020 הפכה לפנים של מותג היופי רבלון. ביולי 2020 לוהקה קרסון לסרט "אפקט החסינות", בתפקיד שרה גרסייה. באותה שנה, הוציאה סינגלים בשם "Guess I'm a Liar", "Hold on to Me" ו-"Miss U More Than U Know". בחודש מרץ 2021 הוציאה לאור את הסינגל "Fool’s Gold", לצד וידאו קליפ אותו ביימה האנה לוקס דייוויס. באפריל אותה שנה לוהקה קרסון לתפקיד ראשי בסרט לבבות הארגמן, שאותו גם הפיקה, הסרט הופץ ביולי 2022 בנטפליקס. לצד השחקן ניקולס גליצין. 2022: Sofia Carson 2015: Descendants 2016: A Cinderella Story: If the Shoe Fits 2017: Descendants 2 2019: Descendants 3 2022: Purple Hearts 2021: Leave Your Heart On The Dance Floor מדיה וקבצים בנושא סופיה קרסון בוויקישיתוף אתר האינטרנט הרשמי של סופיה קרסון (באנגלית) סופיה קרסון, ברשת החברתית פייסבוק סופיה קרסון, ברשת החברתית אקס (טוויטר) סופיה קרסון, ברשת החברתית אינסטגרם סופיה קרסון, ברשת החברתית טיקטוק סופיה קרסון, סרטונים בערוץ היוטיוב סופיה קרסון, במסד הנתונים הקולנועיים IMDb (באנגלית) סופיה קרסון, באתר Rotten Tomatoes (באנגלית) סופיה קרסון, במסד הנתונים הקולנועיים KinoPoisk (ברוסית) סופיה קרסון, באתר אפל מיוזיק (באנגלית) סופיה קרסון, באתר ספוטיפיי סופיה קרסון, באתר סאונדקלאוד (באנגלית) סופיה קרסון, באתר AllMusic (באנגלית) סופיה קרסון, באתר MusicBrainz (באנגלית) סופיה קרסון, באתר דיזר סופיה קרסון, באתר Yandex.Music (ברוסית) סופיה קרסון, באתר Discogs (באנגלית) סופיה קרסון, באתר Songkick (באנגלית) סופיה קרסון, באתר Genius סופיה קרסון, באתר בילבורד (באנגלית) Anthony D'Alessandro, Deadline, Deadline, ‏3 ביולי 2021